Nei, jeg er ikke rasist selv om jeg ber deg slutte å ta på puppene mine

19. mars 2016

Si ;D-innlegg: Det er provoserende at norske jenter må forsvare at de ikke liker å bli tafset på.

Si ;D-innlegg

Dette er et Si ;D-innlegg. Meninger i teksten står for skribentens regning. Innlegg kan sendes Dette er et Si ;D-innlegg. Meninger i teksten står for skribentens regning. Innlegg kan sendes hit

Vi må ikke tie om slike opplevelser i frykt for å bli kalt rasister. I stedet bør vi kanskje heller ta til orde for å gi innvandrerne en grundig opplæring i grensesetting. Privat/NTB Scanpix

Integreringsminister Sylvi Listhaug har tidligere uttalt at flyktninger som kommer til Norge selv har et stort ansvar for egen integrering.

Videre har hun stilt spørsmål om opplæringsprogrammene på asylmottakene er gode nok når det gjelder innføring i norske verdier.

Da jeg her om dagen ble kalt rasist av en asylsøker på bussen, så stilte jeg meg selvdet samme spørsmålet.

Jeg blir glad når flyktninger gjør en innsats

Jeg satt på en fem timer lang busstur fra Oslo til Kristiansand da fyren i 20-årene noen seter bak spurte om han kunne sitte ved siden av meg.«Vi har lært at for å bli bedre kjent med nordmenn, så må vi ta kontakt», sa han.

Kudos til han for at han tar oppfordringen og gjør en innsats for å bli integrert, tenkte jeg.

Samtalen snudde fort

Han fortalte om bakgrunnen sin fra Irak og den nye hverdagen i Norge. Han hadde kun vært her noen måneder, og snakket om hvor godt nordmenn hadde tatt ham imot. Vi hadde egentlig en fin samtale, helt til: «Jeg har lært at mange norske jenter har Restylane og sånt i leppene, har du det?»

Uten at jeg engang rakk å svare lente han seg over meg, tok meg på puppene og presset ansiktet sitt mot mitt. Jeg dyttet han vekk og ga beskjed om at det kunne han bare glemme, og da kom kommentaren:«Herregud, er du rasist?»

Stempelet kommer for fort

Nordmenn er redde for å bli stemplet som rasist om dagen. Men at norske jenter må gå i forsvarsposisjon når fremmede utenlandske menn tafser på dem, er provoserende. Jeg er ikke rasist. Jeg vil bare at du skal slutte å klå.

Jeg generaliserer ikke når jeg snakker om menn av utenlandsk opprinnelse som oppfører seg påtrengende, for enhver oppegående person vet at ikke alle er innpåslitne. Men jeg husker fortsatt taxituren da den utenlandske taxisjåføren avsluttet turen med spørsmål om vi ikke heller skulle kjøre hjem til ham, eller alle gangene jeg og mine venninner har fått tilslengt kommentarer fra innvandrergjenger på gaten.

Må norske jenter bare tåle å bli tafset på? Dersom asylsøkere blir lært opp til at de må ta kontakt med nordmenn for å bli integrert, så bør de også lære at tafsingeller seksuell trakasseringikke er greit.

Det eråpenbart at våre nye landsmenn kommer fra steder hvor kvinnesynet er annerledes enn her. En svømmehall i Tyskland fikk nylig mye oppmerksomhet da de satte opp skilt som informerte om at det ikke var lov til å ta på kvinner.

Må man virkelig sette opp slike skilt i Norge også? Eller må norske jenter bare tåle å bli tafset på? Dersom asylsøkere blir lært opp til at de må ta kontakt med nordmenn for å bli integrert, så bør de også lære at tafsingeller seksuell trakasseringikke er greit.

Er det blitt et tabu?

Tafsing der innvandrere er representert har vi dessverre sett flere eksempler på den siste tiden. I Sverige, der gjenger med flyktninggutter de siste to årene skal ha trakassert jenter på ungdomsfestivalen We Are Sthlm, kom det frem at politiet unnlot å informere om disse tilfellene fordi de ikke ville gi det innvandringskritiske partiet Sverigedemokraterna økt oppslutning. Er seksuell trakassering begått av innvandrere blitt et tabubelagt tema?

Vi må ikke tie i frykt

Vi må ikke tie om slike opplevelser i frykt for å bli kalt rasister. I stedet bør vi kanskje heller ta til orde for å gi innvandrerne en grundig opplæring i grensesetting, holdninger og respekt for grenser. Enkelte kunne dessuten fått en innføring i betydningen bak ordet rasist. For jeg blir provosert når du kaller meg rasist fordi jeg vil du skal slutte å ta på puppene mine.

#Si ;D anbefaler:

Les også «De jublet da jeg kritiserte norske menns trakassering, men jeg blir lynsjet når jeg kritiserer ikke-norske menn som trakasserer»

Les også «Derfor kalte jeg deg rasist» | Pamir Ehsas (21)

Les også Jeg er ikke sikker på at de nye innvandrerguttene kan styre unna fulle russejenter

Følg Aftenposten Si ;D påFacebook, Twitter og Snapchat (aft.sid)

Hør også podkast!

To elever ved Nissen er gjester, og snakker om Skam: – Det finnes hookefester, der det ikke er skam å hooke med flere på en kveld. Der har «Skam» truffet skikkelig!

Du finner alle de siste podkast-episodene her!

Elise Rønnevig Andersen (21)